open-index/open-wikipedia-markdown huggingface dataset:
זלמן רודין

**זלמן רודין** (בלטבית: **Zalamans Rudins**) היה שחקן טניס שולחן יהודי-לטבי. סגן אלוף המכביה השנייה (1935) ואלוף לטביה (1934) בטניס שולחן ביחידים.

## ביוגרפיה
### 1934
#### אלוף לטביה
באליפות לטביה שנערכה בשנת 1934 זכה במדליית זהב בטורניר ליחידים לפני היהודים קלמן זבה ומרדכי פינברג.

### 1935
### סגן אלוף המכביה השנייה
במשחקי המכביה השנייה שנערכו בתל אביב באפריל 1935 הוא זכה בשתי מדליות כסף, בטורניר יחידים אחרי בן ארצו מרדכי פינברג ובטורניר הקבוצתי.

### 1936
באליפות לטביה שנערכה בשנת 1936 זכה במדליית ארד בטורניר ליחידים אחרי דימיטרי סטם והיהודי סמואל אידלסון.

## קישורים חיצוניים
* Galda teniss Latvijā 1922–1944 2025-10-07 
* טויזנט – קעפ'קער עולם. געכטז ארויסבאגלייט די מכביארע – עקסקורסאנטו, היינט (ריגה), 20 מרץ 1935 

## הערות שוליים

קטגוריה:ספורטאים לטבים
קטגוריה:יהודים לטבים
קטגוריה:שחקני טניס שולחן יהודים
צה"ל 1

**צה"ל 1** היא סדרת דרמה ישראלית ששודרה בערוץ 2 ב"רשת" בין השנים 1997 ל-2001. לסדרה שלוש עונות ו-41 פרקים. העלילה עוסקת בנעשה מאחורי הקלעים של תחנת רדיו צבאית.

## הפקה
הסדרה הופקה על ידי חברת JCS והוצגה לרשת בשלב הפיילוט. לאחר משא ומתן נרכשו חמישה פרקים ראשונים, ובהמשך, במהלך הצילומים, הורחב החוזה ל-13 פרקים לעונה הראשונה, שעלתה לשידור במאי 1997. במהלך שידור העונה הוארך החוזה בשנתיים נוספות, ובמסגרת זו צולמו ושודרו שתי עונות נוספות עד לסיום הסדרה.

בין שלב הפיילוט לבין הסדרה כפי ששודרה בוצעו מספר שינויים. בין היתר חלו שינויים בליהוק: שאול מזרחי, שיועד לגלם את מפקד התחנה, הוחלף בשמואל וילוז'ני, בנוסף צורפה רמה מסינגר לגלם את קצינת הניהול של התחנה, דמות שאוחדה ונבנתה משתי דמויות נפרדות.

הסדרה עלתה לשידור לראשונה במאי 1997 בשעה 19:30, ובנובמבר 1997 הועברה לשעת שידור של 20:30.

העונה הראשונה של הסדרה צולמה כולה באולפן, תחילה במתחם אולפני JCS בפלורנטין, ולאחר מכן באולפני הרצליה, זאת לאחר שמשה שלונסקי, אז מפקד גלי צה"ל והיום סמנכ״ל תוכניות ברשת, סירב לאפשר למפיקים לצלם בתוך התחנה הצבאית המקורית.

בעונה השנייה נערכו כ-60% מהצילומים באולפן, והשאר בצילומי חוץ, מה שהגדיל את עלויות ההפקה. במהלך הסדרה עבדו במקביל מספר במאים ותסריטאים, כאשר כל אחד מהם ביצע שבוע חזרות ושבוע צילומים, בעוד השני חיכה לעריכת החומר שכבר צולם. כל פרק כלל יומיים חזרות, יומיים צילומי אולפן, יום צילומי חוץ, וחמישה ימי עריכה.

שיר הפתיחה של הסדרה נקרא "מחפש אותך" ובוצע על ידי אלון אולארצ'יק.

## שחקנים
* שמואל וילוז'ני - מפקד התחנה
* רמה מסינגר - קצינת הניהול
* עמוס שוב - נועם יואל
* תכלת סמל - לילך
* ליאור מילר
* שרון קנטור
* טל ליפשיץ
* אורי גוטליב
* אלירן כספי
* אודי גיל
* יולי בארי
* דנה אשכנזי

## ביקורת
הביקורת על הסדרה הייתה שלילית, והועלו טענות כי כיוונה לא ברור, רמת התסריטים נמוכה, המשחק אינו מספק, העלילה אינה מעניינת, והסדרה רחוקה מהמציאות של התחנה הצבאית. עם זאת, הרייטינג היה גבוה יחסית.

## סדרת המשך
בעבר נידונה האפשרות להמשך הסדרה, בין אם כסדרה קיימת כפי שהיא או כסדרת ספין אוף המתמקדת באחת או שתיים מהדמויות ובתולדותיהן לאחר שחרורן מהצבא. ההחלטה הייתה אמורה להתבסס על בדיקת אהדת הקהל כלפי הדמויות באמצעות קבוצות מיקוד, כדי לקבוע מי מהן מועדף לסדרת ההמשך.

## קישורים חיצוניים

* 
* 
* 

## הערות שוליים

קטגוריה:סדרות טלוויזיה ישראליות
קטגוריה:סדרות דרמה ישראליות
קטגוריה:סדרות טלוויזיה ישראליות שעלו לשידור בשנת 1997
קטגוריה:ערוץ 2: תוכניות וסדרות
קטגוריה:רשת: תוכניות וסדרות
קטגוריה:צה"ל בתוכניות טלוויזיה
רוברט וולן

**רוברט וולן** (באנגלית: **Robert Waln**; 22 בפברואר 1765 – 24 בינואר 1836) היה פוליטיקאי אמריקאי, אשר כיהן כחבר בית הנבחרים של ארצות הברית מטעם מדינת פנסילבניה.

## ביוגרפיה
וולן נולד ב-22 בפברואר 1765 בפילדלפיה שבפרובינציית פנסילבניה, קיבל השכלה מוגבלת, עסק במסחר ובסחר עם מזרח הודו וסין, היה חבר בבית הנבחרים של פנסילבניה במשך כמה שנים, וכן חבר מועצת העיר פילדלפיה, שם שימש כנשיא המועצה הנבחרת.

וולן נבחר מטעם המפלגה הפדרליסטית לקונגרס החמישי כדי למלא את המושב שהתפנה בעקבות מותו של ג'ון סוואנוויק. הוא נבחר מחדש לקונגרס השישי וכיהן מ-3 בדצמבר 1798 ועד 3 במרץ 1801. בהמשך גילה עניין בהפעלת בתי יציקה לברזל, ובמהלך מלחמת 1812 הקים מפעל כותנה בטרנטון, ניו ג'רזי. הוא כיהן כנשיא חברת הביטוח של פילדלפיה וכנאמן של אוניברסיטת פנסילבניה. וולן נפטר ב-24 בינואר 1836 בפילדלפיה ונקבר בבית העלמין של קהילת הידידים ברחוב ארץ'.

## קישורים חיצוניים

* 
* 

קטגוריה:אמריקאים ילידי פנסילבניה
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1765
קטגוריה:אמריקאים שנפטרו ב-1836
בלייר מקלנאהן

**בלייר מקלנאהן** (באנגלית: **Blair McClenachan**; בערך 1735 – 9 במאי 1812) היה סוחר ופוליטיקאי אמריקאי יליד אירלנד. הוא כיהן כהונה אחת בבית הנבחרים של ארצות הברית מטעם פנסילבניה בשנים 1797–1799. קודם לכן שירת בבית הנבחרים של פנסילבניה.

## ביוגרפיה
מקלנאהן נולד בממלכת אירלנד בסביבות שנת 1735. הוא היגר לאמריקה בגיל צעיר והתיישב בפילדלפיה שבפרובינציית פנסילבניה. תומאס ג'פרסון תיאר אותו כסוחר, בנקאי ובעל אוניות. במהלך מלחמת העצמאות של ארצות הברית היה ממייסדי יחידת הפרשים הראשונה של העיר פילדלפיה ושירת בה. כאשר הקונגרס הקונטיננטלי ביקש לגייס כספים עבור הצבא בשנת 1780, מקלנאהן ורוברט מוריס היו שני התורמים הגדולים ביותר למאמץ.

הוא היה חבר המפלגה הדמוקרטית-רפובליקנית. בשנת 1788 היה מועמד במחוז הבחירה הכללי של פנסילבניה לקונגרס. בשנים 1790–1795 כיהן כחבר בית הנבחרים של פנסילבניה. בשנת 1796 גבר על רוברט וולן ונבחר לקונגרס החמישי מטעם מחוז הקונגרס השני של פנסילבניה. הוא כיהן בבית הנבחרים של ארצות הברית כהונה אחת בלבד.

לאחר סיום כהונתו בקונגרס עסקיו כשלו, והעברת נכסיו לילדיו במרמה הביאה לאובדן חלק ניכר מהונו ואף לכליאתו בשל חובות. בשנת 1802 כתב לנשיא תומאס ג'פרסון וביקש להתמנות לתפקיד אחראי לאספקת ציוד. ג'פרסון מינה לבסוף את טנץ' קוקס לתפקיד.

למקלנאהן היו שישה ילדים. בשנת 1781 נישאה בתו דבורה לקולונל וולטר סטיוארט, שלימים כיהן כמפקח הכללי של הצבא הקונטיננטלי ולאחר מכן כמייג'ור גנרל במיליציה של פנסילבניה.

הוא נפטר מהתקף שבץ ב-9 במאי 1812, בפילדלפיה, בגיל 77, ונקבר בקבר אבן בבית העלמין סנט פול.

## קישורים חיצוניים
* 
* 

קטגוריה:אמריקאים ממוצא אירי
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1735
קטגוריה:אמריקאים שנפטרו ב-1812
רוברט בראון (פוליטיקאי מפנסילבניה)

**רוברט בראון** (באנגלית: **Robert Brown**; 25 בדצמבר 1744 – 26 בפברואר 1823) היה פוליטיקאי אמריקאי, אשר כיהן כחבר בית הנבחרים של ארצות הברית מטעם מדינת פנסילבניה.

## ביוגרפיה
בראון נולד ב-25 בדצמבר 1744 בוויברסוויל שבעיירה איסט אלן בפרובינציית פנסילבניה, למד בבתי ספר ציבוריים והוכשר כשוליה במקצוע הנפחות.

עם פרוץ מלחמת העצמאות של ארצות הברית מונה בראון לדרגת לוטננט משנה ב"מחנה הנייד" של פנסילבניה. ב-10 בספטמבר 1776 נפל בשבי, עם כניעת פורט וושינגטון ב-16 בנובמבר 1776, ובמהלך שביו עבד במקצוע הנפחות. בהמשך הועבר לאוניית הכלא "Judith" ולאחר מכן נכלא בבית העירייה הישן של ניו יורק. הוא שוחרר בערבות (parole) על סיפון אונייה ב-10 בדצמבר 1777.

בראון היה חבר הסנאט של פנסילבניה בשנים 1783–1787, ולאחר מכן נבחר מטעם המפלגה הדמוקרטית-רפובליקנית לקונגרס החמישי כדי למלא את המושב שהתפנה בעקבות התפטרותו של סמואל סיטגריבס. הוא נבחר מחדש לקונגרס השישי ולשבעה קונגרסים נוספים אחריו, וכיהן בבית הנבחרים של ארצות הברית ברציפות מ-4 בדצמבר 1798 ועד 3 במרץ 1815. בשנת 1814 בחר שלא להתמודד על מינוי מחדש, פרש מהחיים הציבוריים וחי בחוותו.

ב-26 בפברואר 1823 נפטר בראון סמוך לאזור ויברסוויל שבעיירה איסט אלן של ימינו, פנסילבניה. הוא נקבר בבית העלמין הורנר, הסמוך לכנסיית God's Missionary של נורת'האמפטון, בעיירה איסט אלן שבמחוז נורת'האמפטון, פנסילבניה.

## קישורים חיצוניים
* 
* 

קטגוריה:אמריקאים ילידי פנסילבניה
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1744
קטגוריה:אמריקאים שנפטרו ב-1823
משה גאלנטי (דמשק)

רבי **משה גאלנטי** היה רב בדמשק מחבר שו"ת ברך משה.

## ביוגרפיה
נולד לרבי מרדכי שהיה ראב"ד דמשק. בתחילת דרכו לימד בחלב אך לאחר שנרדף על ידי מספר אנשים עבר לדמשק. בדמשק התגורר אצל מחותנו הגביר ר' חי משה פיג'וטו. עם פטירת אביו בתקמ"א מונה לרב העיר. התכתב עם רבנים רבים ביניהם רבי משה יוסף מרדכי מיוחס, רבי רפאל לניאדו ועוד, תשובותיו נדפסו בספרו "ברך משה".

רבי יצחק אבולעפיה מכנה אותו גדול הדור ומחבר "הספר הנורא", הוא דן האם חיוב קבלת הוראתו זה רק בחייו או גם לאחר פטירתו.

לא נשארו פרטים רבים על תולדותיו, אגדה עממית מספרת על שייח' מקומי שהתפעל מחכמתו ויחסיהם.

בהקדמת חכמי דמשק לספר דברי מרדכי לאביו הם מציינים שר' מרדכי היה בנו של ר' משה בן ר' אברהם, עוד הם כותבים שר' משה השאיר אחריו אלמנה ותינוק בשם יהונתן. כשגדל מונה לאב"ד דמשק, ערך את כתבי אביו ונפטר ללא בנים. ר' יהונתן היה דור שביעי לרבי אברהם גאלנטי.

בתקס"ו נזכר בברכת החיים ובתקס"ט נזכר בברכת המתים. מלבד חיבורו "ברך משה" שנדפס בליוורנו תקס"ט, נדפס גם חיבורו "קולו של משה" – דרושים, נספח לספרו של אביו דברי מרדכי. השו"ת נדפס מחדש על ידי מכון תורה מציון, ירושלים תשפ"ב. מאיר בניהו הדפיס מספר הספדים ממנו על חכמי ירושלים.

## קישורים חיצוניים

*
*
*

## הערות שוליים

קטגוריה:משפחת גאלנטי
קטגוריה:מחברי ספרי שו"ת
קטגוריה:מחברי ספרי דרוש
קטגוריה:דמשק: רבנים
ג'ון א. האנה

**ג'ון אנדרה האנה** (באנגלית: **John Andre Hanna**; 1762 – 23 ביולי 1805) היה עורך דין, בעל עבדים ופוליטיקאי אמריקאי, שכיהן ארבע כהונות כחבר בית הנבחרים של ארצות הברית מטעם מדינת פנסילבניה בשנים 1797–1805.

ארצ'יבלד מקאליסטר, נכדו של ג'ון האנה, היה אף הוא חבר בית הנבחרים של ארצות הברית מטעם פנסילבניה.

## ביוגרפיה
האנה נולד ב-1762 בפלמינגטון שבפרובינציית ניו ג'רזי, קיבל השכלה קלאסית והשלים את לימודיו במכללת פרינסטון בשנת 1782. הוא היה בעל עבדים.

הוא למד משפטים, הוסמך לעריכת דין במחוז לנקסטר שבפנסילבניה בשנת 1783 והחל לעסוק במקצוע בלנקסטר. בהמשך עבר להאריסברג והתקבל ללשכת עורכי הדין של מחוז דאופין בשנת 1785. בשנת 1787 היה ציר בוועידת המדינה לאשרור חוקת ארצות הברית, ובשנת 1788 שימש כמזכיר הוועידה האנטי-פדרליסטית.

בשנת 1791 כיהן האנה כחבר בית הנבחרים של פנסילבניה, וב-29 בדצמבר 1792 נבחר לדרגת לוטננט קולונל בגדוד השלישי של מחוז דאופין. ב-19 באפריל 1793 מונה לבריגדיר גנרל של חטיבת מחוז דאופין, ופיקד עליה במהלך מרד הוויסקי באותה שנה. ב-23 באפריל 1800 מונה למייג'ור גנרל של הדיוויזיה השישית של מחוזות דאופין וברקס.

האנה התמודד לקונגרס בשנת 1794 והפסיד לסמואל מקליי, אך ניצח בהתמודדות החוזרת בשנת 1796. הוא נבחר לקונגרס החמישי ולארבעה קונגרסים עוקבים אחריו, וכיהן בבית הנבחרים של ארצות הברית מ-4 במרץ 1797 ועד מותו בהאריסברג ב-23 ביולי 1805.

הוא נקבר בבית העלמין מאונט קלמיה.

## קישורים חיצוניים
* 
* 

קטגוריה:אמריקאים ילידי ניו ג'רזי
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1762
קטגוריה:אמריקאים שנפטרו ב-1805
הר אום חשיבה

**הר אוּם־חשיבָּה** (בערבית: **جبل أم خشيب**, תעתיק: ג'בל אום ח'שיב) הוא הר בסיני הנמצא צפונית לכניסה למעבר הגידי מכיוון מערב. הוא מתנשא לגובה 723 מטר מעל גובה פני הים. על ההר שכנה מפקדה של צה"ל וכוח המשקיפים הרב-לאומי, וכיום הוא משמש את צבא מצרים.

## היסטוריה
[ממוזער|[אום חשיבה (בסיס)|בסיס אום חשיבה ששכן על ההר]]
לאחר כיבוש סיני במלחמת ששת הימים ב-1967, הקים צה"ל את על ההר בסיס צבאי שכונה בסיס אום חשיבה. המתקן כלל חיישנים שונים לאיתור תנועות של גייסות ואמצעי לחימה ועסק באיסוף מודיעין למשך כעשור, שכלל את מלחמת ההתשה ומלחמת יום הכיפורים. בנוסף נבנה על ההר מוצב פיקוד תת-קרקעי, ששימש כחדר המלחמה של פיקוד הדרום במהלך מלחמת יום הכיפורים, ובו התנהלו רבים מדיוני הפיקוד הבכיר של הצבא אודות מהלכי המלחמה בחזית זו. שם הקוד שלו היה "דְּבֵלָה" (גוש תאנים מיובשות).

הבסיס היה מטרה לתקיפות אוויריות מצריות במהלך מלחמת ההתשה. במלחמת יום הכיפורים היה לאחד מיעדי התקיפה האווירית שפתחה את המלחמה. בעקבות חתימת הסכמי קמפ דייוויד וחתימת הסכם השלום בין ישראל למצרים, בהם התחייבה ישראל לפנות את צבאה מסיני ולמסור את חצי האי לידי מצרים, פינה צה"ל את הבסיס והשמיד את מתקניו ב־31 בדצמבר 1979, במסגרת מבצע רמון.

בעקבות חתימת ההסכם הקימה ארצות הברית בסיס על ההר שתפקידו לפקח במסגרת כוח המשקיפים הרב-לאומי על יישום ההסכם מהצד המצרי, תוך וידוא שהוא אינו מתכונן למלחמה או מעביר לסיני כוחות צבאיים יותר מהמותר לו. הבסיס נסגר במהלך שנות העשרים של המאה ה־21 לכל המאוחר, עם התפתחות הבסיס המצרי שהוקם במקום.

בינואר 2015 הכריז נשיא מצרים עבד אל-פתאח א-סיסי על הקמת הפיקוד המאוחד לאזור שממזרח לתעלת סואץ בראשות לוטננט גנרל אוסאמה עסכר. הפיקוד הוא פיקוד מרחבי וקבוצת ארמיות של צבא מצרים האחראי על כוחות צבא מצרים בסיני, שמרוכזות תחת הארמייה השנייה והארמייה השלישית. בשנה שלאחר מכן הוקם בסיס הארמיות המרכזי, ובו מרכז פיקוד ושליטה על שתי הארמיות, ומפקדות של כל אחת מהן בנפרד. במתחם בונקר בעומק של 89 מטרים ובסיס חיל אוויר. נמצאים בו מעל 200 מבנים ומתגוררים בו אלפי חיילים ואזרחים.

## ראו גם
* אום חשיבה (בסיס)
* בסיס הארמיות בסיני

## קישורים חיצוניים

## הערות שוליים

*
אום חשיבה
קטגוריה:מלחמת יום הכיפורים
קטגוריה:צבא מצרים בסיני
ٸ

**ٸ** (בערבית: **ياء بهمزة عالية**) הוא תו בכתב הערבי, המורכב מהאות יֵה (ي) ועליה סימן המזה עילית. התו אינו חלק מהאלפבית הערבי התקני, והוא נכלל בתקן יוניקוד לצורך ייצוג טקסטים היסטוריים וכתבים שאינם עומדים בכללי הכתיב הערבי המודרני.

## צורה וגרפיה
צורת התו **ٸ** מבוססת על גוף האות יֵה ללא נקודות, שמעליו מוצב סימן המזה בגובה מורם ביחס לצורה התקנית **ئ**. ההבדל בין הצורות הוא גרפי בלבד, ואינו משקף הבחנה פונטית.

## שימוש
לפי תיעוד בתקן יוניקוד, התו **ٸ** נוסף לצורך תאימות עם כתבי יד וטקסטים היסטוריים שבהם הופיעו צורות כתיב לא־סטנדרטיות של המזה. התו אינו מצוי בשימוש בערבית מודרנית תקנית, ואינו נחשב לאות עצמאית.

## מעמד תקני
התו **ٸ** אינו נכלל באלפבית הערבי, ואינו מופיע במערכות כתיב מודרניות. הכללתו בתקן יוניקוד נועדה לשימור ולתיעוד מדויק של טקסטים קיימים, ולא לעידוד שימוש שוטף.

## יוניקוד
בתקן יוניקוד מופיע התו בשם **ARABIC LETTER HIGH HAMZA YEH**, והקוד שלו הוא **U+0678**.

## ראו גם

* ء (המזה)
* ء (המזה עילית)
* ٶ (ואו עם המזה עילית)
* ٵ (אליף עם המזה עילית)
* ئ (המזה על כורסי)
* ي (יא)
* אלפבית ערבי

## ביבליוגרפיה

* Unicode Consortium, *Arabic Letter High Hamza Yeh ([https://www.compart.com/en/unicode/U+0678 U+0678])*
* The Unicode Standard, Arabic Block

## קישורים חיצוניים

## הערות שוליים

קטגוריה:אלפבית ערבי
שגיב אסולין

**שגיב אסולין** (נולד ב-15 בספטמבר 1978) הוא חוקר מודיעין ישראלי, ששירת בעבר כראש מחלקה במוסד. היה יושב ראש התאחדות הסטודנטים הארצית.

## ראשית חיים והשכלה
אסולין נולד וגדל בדימונה, הוא הבן הבכור במשפחה בת שישה ילדים להורים שעלו לישראל ממרוקו בשנות ה־50. הוא בוגר תיכון מקיף ליהמן.

### שירות צבאי
שירת בחטיבת גולני כלוחם וחובש קרבי וכקצין ארגון רפואה ביחידת הקישור ללבנון וקצין בחטיבה המזרחית בלבנון עד נסיגת צה"ל מלבנון בשנת 2000. במלחמת לבנון השנייה שירת כקצין מילואים.

### השכלה וראש התאחדות הסטודנטים הארצית
למד באוניברסיטת בן-גוריון בנגב תואר ראשון בפוליטיקה וממשל ובתולדות עם ישראל. בהמשך סיים תואר שני במנהל ציבורי. במהלך לימודיו האקדמיים, שימש כראש מועצת אגודת הסטודנטים באוניברסיטה, ב־2001 נבחר כיושב ראש אגודת הסטודנטים באוניברסיטת בן-גוריון.

בהמשך הוא נבחר לכהן פעמיים כיושב ראש התאחדות הסטודנטים הארצית. במסגרת זאת, הוביל את מאבק הסטודנטים בנושא שכר הלימוד. אסולין כיהן כחבר במועצה להשכלה גבוהה העשירית, ובמהלך כהונתו השתתף בגיבוש אמנת הסטודנטים המשרתים במילואים, וכן קידם תיקון לחוק המועצה להשכלה גבוהה, המאפשר הענקת נקודות זכות אקדמיות לסטודנטים על פעילות חברתית, יחד עם פרופ' עמוס רולידר.

בשנת 2004 נבחר לעמוד בראש הוועדה המתאמת של התאחדות הסטודנטים של מדינות הים התיכון, גוף אזורי שייצג 14 מדינות, בהן גם מדינות ערב, והיה לישראלי היחיד שכיהן בתפקיד.

אסולין בעל תואר ראשון במדע המדינה והיסטוריה של עם ישראל מאוניברסיטת בן-גוריון בנגב, תואר שני במנהל ציבורי מאוניברסיטת בר-אילן ותואר ראשון במשפטים מהקריה האקדמית אונו. הוא הוסמך לעריכת דין.

## קריירה
אסולין שימש יועצו של שר הבריאות דני נוה ודובר הפדרציה של יהדות מרוקו. הוא התמודד ברשימת הליכוד לכנסות ה-17 וה-18 כנציג צעירי התנועה, תמך במשה פייגלין, ומנהיגות יהודית תמכה בו בפריימריז והוא הוצב במקום 33 ברשימת הליכוד לבחירות לכנסת השמונה עשרה.

בשנת 2010 הצטרף ל. בתפקידו האחרון היה ראש מחלקה. לאחר טבח שבעה באוקטובר, החליט אסולין להשתחרר מהארגון.

### פעילות מחקרית
עם סיום שירותו במוסד, הצטרף אסולין למרכז הירושלמי לענייני חוץ וביטחון כחוקר בכיר. במסגרת תפקידו הוא עוסק בחקר יחסי ארצות הברית – ישראל, בדגש על הקהילה הנוצרית אוונגליסטית, ובנוסף, חוקר את הזירה האיראנית. מחקריו מתמקדים בהיבטים האסטרטגיים של מדיניות ההשפעה הישראלית ובקשר שבין דעת הקהל העולמית לבין ביטחון לאומי ומדיניות חוץ, ובוחנים דרכים לחיזוק מעמדה של ישראל באמצעות שיח בין-תרבותי, אמוני וערכי. לצד עבודתו המחקרית, הוא משמש כפרשן ביטחוני ופאנליסט בערוצי התקשורת השונים.

## פעילות פוליטית
בפברואר 2026, עמד בראש "הקונגרס הציוני הלא-יהודי" הראשון בנאשוויל, טנסי. בקונגרס נועדו בעיקר ציונים לא יהודים, ברובם נוצרים תומכי ישראל.

אסולין יזם והקים יחד עם מרקו מורנו את ארגון "החזית השמינית", שמטרתו להציב את זירת התודעה וההשפעה בראש סדר העדיפויות הביטחוני והמדיני של מדינת ישראל.

## קישורים חיצוניים
* 
* 
* 

## הערות שוליים

קטגוריה:אנשי המוסד
קטגוריה:ראשי התאחדות הסטודנטים
קטגוריה:המרכז הירושלמי לענייני חוץ וביטחון
קטגוריה:פרשנים ישראלים
קטגוריה:דימונה: אישים
קטגוריה:לוחמי חטיבת גולני
קטגוריה:בוגרי אוניברסיטת בן-גוריון בנגב
קטגוריה:בוגרי אוניברסיטת בר-אילן
קטגוריה:בוגרי הקריה האקדמית אונו: משפטים
קטגוריה:עורכי דין ישראלים
קטגוריה:חברי המועצה להשכלה גבוהה
קטגוריה:אישים ממוצא יהודי-מרוקאי
קטגוריה:ישראלים שנולדו ב-1978
ארצ'יבלד מקאליסטר

**ארצ'יבלד מקאליסטר** (באנגלית: **Archibald McAllister**; 12 באוקטובר 1813 – 18 ביולי 1883) היה פוליטיקאי אמריקאי, איש המפלגה הדמוקרטית, אשר כיהן כחבר בבית הנבחרים של ארצות הברית מטעם מדינת פנסילבניה.

## ביוגרפיה
ארצ'יבלד מקאליסטר, נכדו של ג'ון א. האנה, נולד ב-12 באוקטובר 1813 בפורט האנטר שבפנסילבניה, סמוך להאריסברג של ימינו. הוא למד בבתי ספר ציבוריים ובמכללת דיקינסון בקרלייל, פנסילבניה. בשנת 1842 עבר למחוז בלייר שבפנסילבניה ועסק בייצור ברזל באמצעות פחם עץ במפעל ספרינגפילד פרנס, פנסילבניה.

מקאליסטר נבחר מטעם המפלגה הדמוקרטית לבית הנבחרים של ארצות הברית לקונגרס ה-38. אף שהיה דמוקרטי, תמך באישור התיקון ה-13 לחוקת ארצות הברית. במהלך הדיון בקונגרס נימק מקאליסטר את שינוי עמדתו בכך שראה בהשמדת "אבן הפינה של הקונפדרציה הדרומית" את הדרך היחידה להשגת שלום. בשנת 1864 בחר שלא להתמודד על מינוי מחדש.

לאחר כהונתו שב לעסוק בייצור ברזל, ונפטר ב-18 ביולי 1883 ברויר, פנסילבניה. הוא נקבר בבית העלמין מאונטיין.

## קישורים חיצוניים
* 
* 

קטגוריה:אמריקאים ילידי פנסילבניה
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1813
קטגוריה:אמריקאים שנפטרו ב-1883
בסיס הארמיות בסיני

**בסיס הארמיות בסיני** (מכונה גם: **מפקדת הארמיות באום חשיבה**) הוא בסיס צבאי של צבא מצרים על הר אום חשיבה בסיני, בו שוכנים מטות הפיקוד של הארמייה השנייה והארמייה השלישית, יחד עם המפקדה המשותפת שלהם, הפיקוד המאוחד לאזור שממזרח לתעלת סואץ. הבסיס הוא הבסיס המצרי החשוב ביותר בחצי האי כולו, והוא מפקד על כל הכוחות המצריים בו. הוא שוכן במיקום בו היה בסיס אום חשיבה של צה"ל שננטש ב-1979 בעקבות הסכם השלום בין ישראל למצרים ומבצע רמון.

במתחם הבסיס בונקר בעומק של 89 מטרים, ובנוסף בסיס צבאי אווירי צמוד. נמצאים בו מעל 200 מבנים ומתגוררים בו אלפי חיילים ואזרחים, האחראים לתחזוקתו.

## הקמה
בינואר 2015 הכריז נשיא מצרים עבד אל-פתאח א-סיסי על הקמת הפיקוד המאוחד לאזור שממזרח לתעלת סואץ בראשות לוטננט גנרל אוסאמה עסכר. הפיקוד הוא פיקוד מרחבי וקבוצת ארמיות של צבא מצרים האחראי על כוחות צבא מצרים בסיני, שמרוכזות תחת הארמייה השנייה והארמייה השלישית. ב-2016, שנה לאחר מכן, החלה מצרים בהקמת בסיס זה בו שוכנות עד היום מפקדות הארמיות והמפקדה המשותפת לשתיהן.

## הערות שוליים

קטגוריה:צבא מצרים בסיני
קטגוריה:הר אום חשיבה
מולטיטול

**מולטיטול** (או מולטי-טול) הוא התעתיק העברי למילה **Multitool** באנגלית, שפירושה הוא "כלי רב תכליתי".
ג'ונתן ברייס

**ג'ונתן ברייס** (באנגלית: **Jonathan Brace**; 12 בנובמבר 1754 – 26 באוגוסט 1837) היה עורך דין, פוליטיקאי ושופט אמריקאי בן המאה ה-18. הוא כיהן כחבר בית הנבחרים של ארצות הברית מטעם מדינת קונטיקט.

## ביוגרפיה
ברייס נולד ב-12 בנובמבר 1754 בהרווינטון שבמושבת קונטיקט, בנם של ג'ונתן ברייס ומרי (מסנג'ר) ברייס. הוא למד בבתי ספר ציבוריים והשלים את לימודיו במכללת ייל בשנת 1779. הוא למד משפטים תחת הדרכתו של אחד האבות המייסדים של ארצות הברית, אוליבר אלזוורת', שלימים כיהן כנשיא בית המשפט העליון של ארצות הברית. ברייס הוסמך לעריכת דין בבנינגטון, ורמונט, בשנת 1779 והחל לעסוק במקצוע בפולט, ורמונט.

בשנת 1782 עבר למנצ'סטר, ורמונט, והמשיך בעיסוקו בעריכת דין. הוא היה חבר במועצת הצנזורים לשם תיקון החוקה וכן תובע מחוזי של מחוז בנינגטון בשנים 1784–1785. בינואר 1786 עבר לגלסטונברי, קונטיקט, אך לא הוסמך ללשכת עורכי הדין של קונטיקט עד שנת 1790.

ברייס כיהן כחבר האספה הכללית של קונטיקט בשנת 1788 ובשנים 1791–1794. במאי 1798 נבחר לשמש כ"עוזר" במועצת המדינה. בשנת 1794 עבר להרטפורד, וכיהן כשופט בית המשפט העירוני משנת 1797 ועד 1815, למעט שנתיים. הוא נבחר מטעם המפלגה הפדרליסטית לבית הנבחרים של ארצות הברית לקונגרס החמישי כדי למלא את המושב שהתפנה בעקבות מותו של ג'ושוע קויט, ונבחר מחדש לקונגרס השישי. הוא כיהן בקונגרס מ-3 בדצמבר 1798 ועד התפטרותו במאי 1800. נוסף על כך שימש כשופט בבית המשפט העליון לערעורים של קונטיקט בשנים 1798–1799.

בשנים 1802–1818 שימש כעוזר במועצת המדינה. בדצמבר 1807 מונה לתובע המחוזי של מחוז הרטפורד וכיהן בתפקיד עד מאי 1809, אז התפטר. במאי 1809 מונה לשופט בית המשפט המחוזי ולשופט לענייני ירושה, וכיהן כשופט בית המשפט המחוזי עד 1821 וכשופט לענייני ירושה עד 1824.

ברייס כיהן כראש עיריית הרטפורד בשנים 1815–1824, וכן כחבר הסנאט של קונטיקט בשנים 1819–1820. הוא נפטר בהרטפורד ב-26 באוגוסט 1837 ונקבר בבית העלמין אולד נורת' שבהרטפורד.

## משפחתו
ברייס היה נשוי לאן וייט ברייס. בנם, תומאס קימברלי ברייס, היה מהמייסדים העיקריים והמפתחים של חברת הביטוח אטנה (Aetna Insurance Company).

## קישורים חיצוניים

* 
* 

קטגוריה:אמריקאים ילידי קונטיקט
קטגוריה:חברי בית הנבחרים של ארצות הברית מקונטיקט
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1755
קטגוריה:אמריקאים שנפטרו ב-1837
ג'ון אלן (פוליטיקאי מקונטיקט)

**ג'ון אלן** (באנגלית: **John Allen**; 12 ביוני 1763 – 31 ביולי 1812) היה עורך דין ופוליטיקאי אמריקאי בן המאה ה-18. הוא כיהן כחבר בית הנבחרים של ארצות הברית מטעם מדינת קונטיקט וכשופט בבית המשפט העליון לערעורים של קונטיקט.

## ביוגרפיה
אלן נולד ב-12 ביוני 1763 בגרייט ברינגטון שבפרובינציית מפרץ מסצ'וסטס. הוא למד בבתי ספר ציבוריים ולימד בבתי ספר בג'רמנטאון שבפנסילבניה ובניו מילפורד שבקונטיקט, לפני שלמד משפטים בבית הספר למשפטים של ליצ'פילד בשנים 1784–1786. אלן הוסמך לעריכת דין בשנת 1786 והחל לעסוק במקצוע בליצ'פילד, קונטיקט.

אלן החל את דרכו הפוליטית כחבר בית הנבחרים של קונטיקט, וכיהן בבית המחוקקים המדינתי בשנים 1793–1796. בשנת 1796 שימש כמזכיר בית המחוקקים. הוא נבחר מטעם המפלגה הפדרליסטית לבית הנבחרים של ארצות הברית לקונגרס החמישי וכיהן מ-4 במרץ 1797 ועד 3 במרץ 1799. הוא היה מתומכי חוקי הזרים וההמרדה. בשנת 1798 בחר שלא להתמודד על מינוי מחדש.

בשנים 1800–1806 היה חבר מועצת המדינה וכיהן כשופט בבית המשפט העליון לערעורים של קונטיקט. הוא המשיך לעסוק בעריכת דין בליצ'פילד עד מותו ב-31 ביולי 1812. אלן נקבר בבית העלמין המזרחי בליצ'פילד.

## משפחתו
אלן נישא לאורסולה מק'קרדי, בוגרת האקדמיה הנשית של ליצ'פילד. לזוג נולדו שני ילדים: אורסולה אלן, שנישאה לחבר הקונגרס והאקטיביסט לביטול העבדות שרלוק ג'יימס אנדרוז, וג'ון ויליאם אלן, כיהן כחבר בית הנבחרים של ארצות הברית מטעם אוהיו מ-4 במרץ 1837 ועד 3 במרץ 1841, ולפני כן היה חבר הסנאט של אוהיו.

אחותו של אלן, אנני וילארד אלן גודריץ', נישאה לאליצור גודריץ', חבר בית הנבחרים של ארצות הברית מטעם קונטיקט בשנים 1799–1801, ואחיו של הסנאטור צ'ונסי גודריץ'. בני הזוג היו חלק ממשפחתה של אשת החברה מרי אן וולקוט גודריץ', ושל דמויות בולטות נוספות, ובהן אחד האבות המייסדים של ארצות הברית  ומזכיר האוצר של ארצות הברית אוליבר וולקוט הבן.

## קישורים חיצוניים
* 
* 

קטגוריה:אמריקאים ילידי מסצ'וסטס
קטגוריה:חברי בית הנבחרים של ארצות הברית מקונטיקט
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1763
קטגוריה:אמריקאים שנפטרו ב-1812
יותר מדי

**"יותר מדי"** הוא אלבום הבכורה של הזמר והיוצר הדתי-לאומי משה כורסיה. האלבום יצא לאור בתאריך 2 באוגוסט 2017 וסימן את תחילת דרכו של כורסיה בעולם המוזיקה היהודית והישראלית.

## רקע וכתיבה
האלבום יצא לאחר תקופה שבה הוציא כורסיה לאור מספר סינגלים שזכו להערכה רבה ולביקורות חיוביות בתקשורת הדתית והכללית. כורסיה, המוכר גם כמחנך בישיבה תיכונית וכדמות משפיעה ברשתות החברתיות, כתב והלחין את מרבית שירי האלבום בעצמו. ההפקה המוזיקלית של המופע המלווה את האלבום הופקדה בידי יעקב אסרף.

האלבום הושק במופע חגיגי ב"בית היוצר" של אקו"ם בנמל תל אביב, אליו אזלו כל הכרטיסים מראש. באותה שנה נבחר כורסיה ל"תגלית השנה במוזיקה היהודית" על ידי גולשי אתר "סרוגים".

## סגנון האלבום ושירים
האלבום "יותר מידי" מאופיין בסגנון פופ-רוק ישראלי עם נגיעות של מוזיקה יהודית עכשווית. הטקסטים באלבום עוסקים בחיפוש עצמי, אמונה, התמודדויות נפשיות, אהבה ותפילה. האלבום כולל את סינגל הבכורה של כורסיה "אותך מבקש" ואת הסינגלים "לא מבינה", "שנזוז", "תציל אותי" ו"מצטער" בנוסף השיר "יותר מדי" נבחר כשם האלבום.

## רשימת רצועות

## קישורים חיצוניים
* 
* 

## הערות שוליים

קטגוריה:אלבומי בכורה מ-2017
קטגוריה:אלבומים בעברית
קטגוריה:אלבומי מוזיקה יהודית
קטגוריה:אלבומים בהוצאה עצמית
ג'וזף מקדואל הבן

**ג'וזף מקדואל הבן** (באנגלית: ****; 15 בפברואר 1756 – 11 ביולי 1801) היה בעל מטעים, חייל ומדינאי אמריקאי מקרוליינה הצפונית. ג'וזף מקדואל הבן היה בן־דודו של חבר הקונגרס בעל אותו השם, ג'וזף מקדואל. מאחר שבביוגרפיות של שני הקרובים בעלי אותו השם קיימים דמיון רב, אירעו לא פעם בלבולים בין השניים. לצורך ההבחנה, הספרות ההיסטורית מכנה את ג'וזף מקדואל המבוגר יותר בשם "Pleasant Gardens", ואילו בן־דודו מוכר בהיסטוריה כ-"Quaker Meadows". שניהם השתתפו בקרב קינגס מאונטיין בשנת 1780, האחד כמייג'ור בגדוד מחוז ברק של מיליציית קרוליינה הצפונית, והשני בתפקיד כפוף יותר כקפטן.

## ביוגרפיה
מקדואל נולד ב-15 בפברואר 1756 בווינצ'סטר שבמושבת וירג'יניה. אביו היה ג'וזף מקדואל האב (1715–1771), מהגר סקוטי של אלסטר, פרסביטריאני ממוצא סקוטי, יליד בליקרי שבאירלנד (אזור שהפך לימים לצפון אירלנד), ואמו הייתה מרגרט או'ניל (1717–1790), קתולית ממחוז קאוואן שבאירלנד. המשפחה עברה בשנת 1758 למחוז רואן שבפרובינציית קרוליינה הצפונית. מקדואל גדל באחוזת משפחתו, "קווקר מדוז", במחוז רואן (אזור שהפך בשנת 1777 למחוז ברק).

מקדואל שירת במיליציית קרוליינה הצפונית במהלך מלחמת העצמאות של ארצות הברית, והגיע לדרגת קולונל במיליציית קרוליינה הצפונית.

מקדואל היה ציר בוועידת הילסבורו בשנת 1788 ובוועידת פאייטוויל בשנת 1789, אשר אישרו את חוקת ארצות הברית עבור קרוליינה הצפונית. הוא כיהן בבית הנבחרים של ארצות הברית בקונגרס החמישי בשנים 1797–1799. לעיתים מיוחסת לו גם כהונה בקונגרס השלישי (1793–1795), אך לפי המדריך הביוגרפי של הקונגרס של ארצות הברית, היה זה בן דודו, ג'וזף "פלזנט גארדנס" מקדואל, שכיהן בתקופה זו. בנו, ג'וזף ג'פרסון מקדואל, שירת אף הוא כחבר קונגרס.

מקדואל נפטר ב-11 ביולי 1801 במחוז ברק, קרוליינה הצפונית, ונקבר בבית העלמין קווקר מדוז שבמורגנטון, מחוז ברק, קרוליינה הצפונית.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:אמריקאים ממוצא אירי
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1756
קטגוריה:אמריקאים שנפטרו ב-1801
הסקיף

**הסקיף** (לה יול) הוא ציור שמן על בד מאת הצייר הצרפתי פייר-אוגוסט רנואר, שנוצר בשנת 1875. היצירה מתארת סצנה קיצית על גדות נהר הסן ומגלמת מאפיינים מרכזיים של האימפרסיוניזם, הן בבחירת הנושא והן בטכניקת הציור. הציור מצוי באוסף הגלריה הלאומית בלונדון.

## תיאור היצירה

הציור מציג סירת משוטים קטנה – סקיף – ובה שתי נשים לבושות אופנה עכשווית, שטות על פני נהר רגוע באור קיץ מלא. ברקע נראים סירת מפרש, וילה על שפת הנהר, גשר רכבת ומעבר של קטר קיטור, המרמזים על הקרבה בין העיר לפרווריה. אף שהמיקום המדויק אינו מזוהה בוודאות, מדובר ככל הנראה בקטע של נהר הסן סמוך לשאטו, אזור שהיה יעד פופולרי לשיט ולנופש.

רנואר אינו שואף לתיאור טופוגרפי מדויק אלא ליצירת דימוי כללי של יום קיץ על הנהר. קו האופק הגבוה, רצועת שמים צרה והעצים הדחוקים לקצה העליון של הבד ממקדים את תשומת הלב בפני המים ובמשטח הציור עצמו. הדמות הנשית השמאלית, הממוקמת כמעט במרכז הקומפוזיציה ומודגשת בקו האלכסוני של המשוט, משמשת כציר מארגן של הסצנה.

## פרשנות
[250px|ממוזער|שמאל|[יום קיץ, ציור מאת ברת מוריזו]]
היצירה משקפת אידיאל של פנאי עירוני מודרני, שבו תושבי פריז יוצאים לנוח ולהתרענן בסביבה כפרית נגישה. הבחירה להציג נשים בסירת משוטים, יחד עם הופעת הרכבת ברקע, מדגישה את השילוב בין טבע, פנאי וקִדמה טכנולוגית. רנואר יוצר תחושת חום ואור קיצי באמצעות שימוש בצבעים בהירים וישירים, ללא שחור וללא גוני אדמה.

טכניקת הציור מתאפיינת במרקם צפוף של משיחות מכחול נפרדות, היוצרות רושם של רטט אור, בעיקר על פני המים. הציור, אף שהוא נראה ספונטני, נבנה בשלבים ומציג שליטה קפדנית במבנה הקומפוזיציוני באמצעות קווים אופקיים ואלמנטים המאזנים את שולי הבד. השימוש בצבעים משלימים – בעיקר הכתום העז של הסירה מול הכחול של המים – מגביר את עוצמת החוויה החזותית.

## השוואות ליצירות אחרות

היצירה נבחנת לעיתים בהשוואה לציור "יום קיץ" מאת ברת מוריזו, שנוצר כמה שנים מאוחר יותר. שתי היצירות מציגות נשים מן המעמד הבינוני הנהנות מפנאי בטבע מתורבת, וממקמות את קו האופק סמוך לחלקו העליון של הבד, מה שמדגיש את פני המים ואת משטח הציור.

עם זאת, בעוד שמוריזו עושה שימוש במשיחות מכחול היוצרות תחושת פירוק כמעט מופשטת של הצורה, רנואר מארגן את הקומפוזיציה באמצעות מבנה ברור של אופקיים ואלכסונים. אצל רנואר מתקבלת תחושת יציבות ושלווה, הנשענת על איזון צבעוני וקונסטרוקציה מחושבת, גם כאשר פני השטח רועשים באור ובצבע.

## תולדות הבעלות

הציור נוצר בשנת 1875 ונרכש מאוחר יותר על ידי הגלריה הלאומית בלונדון בשנת 1982. מאז הוא מצוי באוסף הקבע של המוסד ומוצג כחלק מן האוסף המרכזי של ציור האימפרסיוניזם.

## הערות שוליים

## קישורים חיצוניים

קטגוריה:ציורי שמן
קטגוריה:פייר אוגוסט רנואר
קטגוריה:ציורים מהמאה ה-19
קטגוריה:נשים בציור
קטגוריה:מים באמנות
קטגוריה:הגלריה הלאומית (לונדון)
ישעיהו יופה

**ישעיהו יופה** (בלטבית: **Isajs Joffe**) היה שחקן טניס שולחן יהודי-לטבי. אלוף לטביה (1937) בטניס שולחן ביחידים, 4 פעמים אלוף לטביה בזוגות גברים ו-4 פעמים ברציפות אלוף לטביה בזוגות מעורבים. מקום חמישי באליפות העולם (1936) ביחידים.

## ביוגרפיה

### 1935
#### סגן אלוף לטביה
באליפות לטביה שנערכה בשנת 1935 זכה במדליית כסף בטורניר ליחידים אחרי דימיטרי סטם ולפני פטר אוסיס והיהודי סמואל אידלסון.

### 1936
באליפות העולם שנערכה בפראג, צ'כוסלובקיה במרץ 1936 הוא הגיע לשלב רבע הגמר בטורניר ליחידים שבו הפסיד לפרנץ שוש מהונגריה.

### 1937
#### אלוף לטביה
באליפות לטביה שנערכה בשנת 1937 זכה במדליית זהב בטורניר ליחידים לפני היהודי אברם פינקלשטיין ודימיטרי סטם.

### 1939
באליפות לטביה שנערכה בשנת 1939 זכה במדליית ארד בטורניר ליחידים אחרי דימיטרי סטם והיהודי ישראל סקוב

### 1941
בשנה זו הוא זכה באליפות לזוגות הגברים לצד יעקב מושביץ'

## קישורים חיצוניים
* Galda teniss Latvijā 1922–1944 2025-10-07 
* תוצאות תחרויות

## הערות שוליים

קטגוריה:ספורטאים לטבים
קטגוריה:יהודים לטבים
קטגוריה:שחקני טניס שולחן יהודים
בהמן בהמרד

**בהמן בהמרד** (בפרסית: **بهمن بهمرد**) הוא קצין בצבא איראן בדרגת בריגדיר גנרל, המשרת כמפקד חיל האוויר האיראני מאז דצמבר 2025. הוא במקור מ, פרובניציית מערב אזרבייג'ן.

בהמרד שירת כמפקד  החל משנת 2019 ולאורך כשנתיים, ומיד לאחר מכן פיקד על , טהראן, עת קודם לדרגת . לאחר מכן מונה בשנת 2023 לתפקיד סגן מפקד מערך המבצעים של המטה הכללי של הכוחות המזוינים וקודם לדרגת בריגדיר גנרל.

## הערות שוליים

קטגוריה:אנשי צבא איראנים
אלכסנדר קליגסברג

**אלכסנדר "אליק" קליגסברג** (י"ד בסיוון ה'תש"ג, 27 ביוני 1943 – כ"ו באייר ה'תשכ"ז, 5 ביוני 1967) היה חייל צה"ל שעוטר בעיטור המופת לאחר נפילתו במלחמת ששת הימים.

## ביוגרפיה
קליגסברג נולד בחיפה לאריה ולרבקה. למד בבית החינוך ע"ש א"ד גורדון ובתיכון עירוני א' בתל אביב. את לימודיו התיכוניים סיים בהצטיינות.

בנובמבר 1961 גויס לצה"ל. הוא התנדב לחטיבת הצנחנים ונשלח לקורס קצינים, אותו סיים גם כן בהצטיינות. עם סיום הקורס נשלח להדריך קורס מ"כים ולהיות מפקד מחלקה בחטיבת גולני.

הוא סיים את שירותו בדרגת סגן והחל ללמוד ב.

במלחמת ששת הימים נקרא למילואים. ביום הראשון למלחמה נתקל באויב בח'אן יונס אחרי הליכה של 16 קילומטרים. הוא נפצע בקרב אך המשיך להילחם ואף השמיד עמדת אויב בעזרת רימון יד. אז נפצע שוב ונפל.

נקבר בבית הקברות הצבאי קריית שאול.

לאחר נפילתו הוענק לו צל"ש אלוף פיקוד הדרום. ב-2017 הומר הצל"ש בעיטור המופת.

## קישורים חיצוניים
* 

## הערות שוליים

קטגוריה:אישים הקבורים בבית הקברות הצבאי קריית שאול
קטגוריה:בוגרי בית החינוך ע"ש א"ד גורדון
קטגוריה:בוגרי תיכון עירוני א' (תל אביב)
קטגוריה:חיפה: אישים
קטגוריה:חללי צה"ל במלחמת ששת הימים
קטגוריה:מעוטרי עיטור המופת במלחמת ששת הימים
קטגוריה:תל אביב-יפו: אישים
קטגוריה:ישראלים שנולדו ב-1943
קטגוריה:ישראלים שנפטרו ב-1967
Two Door Cinema Club

**טו דור סינמה קלאב** (באנגלית: **Two Door Cinema Club**) היא להקה מצפון אירלנד שהוקמה בשנת 2007. הלהקה משלבת במוזיקה שלה אלמנטים של אינדי רוק, דאנס-פאנק וסינת'-פופ. חברי הלהקה הם אלכס טרימבל (שירה, גיטרה, סינתיסייזר), סם הולידיי (גיטרה, קולות רקע) וקווין ביירד (בס, קולות רקע).

אלבום הבכורה של הלהקה, "Tourist History", יצא לאור בשנת 2010 וזכה להצלחה ביקורתית ומסחרית, כולל זכייה בפרס ה-Choice Music Prize לאלבום האירי של השנה.

## היסטוריה
### הקמה ושנים ראשונות (2007–2009)
הלהקה הוקמה בעיר בנגור, הממוקמת במחוז דאון בצפון אירלנד. שלושת חברי הלהקה הכירו במהלך לימודיהם בתיכון. לפני הקמת ההרכב הנוכחי, היו חברים בלהקה בשם "Life Without Rory". השם "Two Door Cinema Club" נולד כתוצאה מטעות הגייה של הגיטריסט סם הולידיי, שניסה לבטא את שמו של בית הקולנוע המקומי בעירו, "Tudor Cinema".

בעקבות התעניינות גוברת ביצירתם ברשתות החברתיות (בעיקר באתר מייספייס), החליטו החברים לוותר על לימודים באוניברסיטה ולהתמקד במוזיקה. בינואר 2009 הוחתמו בחברת התקליטים הצרפתית Kitsuné.

### אלבום הבכורה והפריצה (2010–2011)
בפברואר 2010 הוציאה הלהקה את אלבום הבכורה שלה, **"Tourist History"**. האלבום כלל להיטים כמו "Something Good Can Work", "I Can Talk" ו-"What You Know". האלבום זכה לביקורות חיוביות בשל הסאונד הקליט והאנרגטי שלו.

בשנת 2011 זכתה הלהקה בפרס "Choice Music Prize" לאלבום האירי הטוב ביותר לשנת 2010. את כספי הזכייה תרמה הלהקה לארגון צדקה מקומי בשם Abaana.

### אלבומים נוספים והתפתחות מוזיקלית
בספטמבר 2012 יצא האלבום השני, **"Beacon"**, בהפקתו של ג'קנייף לי (שעבד גם עם U2 ואר.אי.אם.). האלבום הגיע למקום הראשון במצעד האלבומים האירי ולמקום השני במצעד הבריטי. אלבום זה הציג צד מעט רגוע ומלוטש יותר של הלהקה.

באלבומים הבאים, **"Gameshow"** (2016) ו-**"False Alarm"** (2019), שילבה הלהקה יותר השפעות של דיסקו ופופ משנות ה-80, תוך שימוש נרחב יותר בסינתיסייזרים ובאפקטים אלקטרוניים.

בשנת 2022 שחררה הלהקה את אלבומה החמישי, **"Keep On Smiling"**.

## חברי הלהקה
* **אלכס טרימבל** (Alex Trimble) – שירה מובילה, גיטרה קצב, סינתיסייזרים.
* **סם הולידיי** (Sam Halliday) – גיטרה מובילה, קולות רקע.
* **קווין ביירד** (Kevin Baird) – גיטרה בס, קולות רקע, סינתיסייזרים.

## דיסקוגרפיה
### אלבומי אולפן
* 2010: *Tourist History*
* 2012: *Beacon*
* 2016: *Gameshow*
* 2019: *False Alarm*
* 2022: *Keep On Smiling*

## קישורים חיצוניים

* 
* 

## הערות שוליים

קטגוריה:להקות רוק בריטיות
קטגוריה:להקות רוק אלטרנטיבי
קטגוריה:להקות שהוקמו בשנת 2007
קטגוריה:להקות סינת'-פופ
קטגוריה:צפון אירלנד
עלי-רזא אלהאמי

**עלי-רזא אלהאמי** (בפרסית: **علیرضا الهامی**) הוא קצין בצבא איראן בדרגת בריגדיר גנרל המשרת כמפקד חיל ההגנה האווירית ו מאז דצמבר 2025.

אלהאמי נולד בשנת 1974. הוא שימש כמפקד  בין 2013 ל-2015, אחר כך כיהן כסגן ראש מחלקת המבצעים של בסיס ההגנה האווירית ח'אתם אל-אנביא עד 2018, אז קודם לתפקיד בריגדיר גנרל והחל לכהן בתפקיד תפקיד סגן מפקד הבסיס עד 2019. לאחר מכן שירת בתפקיד כסגן מפקד החיל עד דצמבר 2025, עת מונה לתפקיד המפקד.

## קישורים חיצוניים

## הערות שוליים

אלהאמי, עלי-רזא
אלהאמי, עלי-רזא
הסופרליג האירית בכדורסל

**הסופרליג האירית בכדורסל** (באנגלית: **Men's Super League**) היא אליפות הכדורסל הבכירה של אירלנד מאז 1973. הליגה כוללת 12 קבוצות (11 מאירלנד וקבוצה אחת מאירלנד הצפונית) והיא מנוהלת על ידי הפדרציה האירית לכדורסל.

הליגה הוקמה בשנת 1973 וכללה אז שני בתים. במהלך השנים מספר הקבוצות, מתכונת התחרות ושם הליגה השתנו מספר פעמים.

נכון לעונת 2025/2026 משתתפות בליגה 12 קבוצות. לאחר עונה סדירה של משחקי בית וחוץ, 8 קבוצות מעפילות לפלייאוף. שתי הקבוצות שסיימו בתחתית הטבלה יורדות לליגת המשנה (הליגה הלאומית).

הליגה אינה זוכה לדירוג של פיב"א אירופה.
## הקבוצות לעונת 2025/2026

## סטטיסטיקה

בנוסף לכך 6 קבוצות זכו באליפות בודדת.

## קישורים חיצוניים
* 
* נתונים מאתר יורובסקט

## הערות שוליים

אירלנד
קטגוריה:תחרויות ספורט באירלנד
ג'וזף דיקסון

**ג'וזף דיקסון** (באנגלית: **Joseph Dickson**; אפריל 1745 – 14 באפריל 1825) היה פוליטיקאי וחייל אמריקאי שייצג את קרוליינה הצפונית בבית הנבחרים של ארצות הברית בין השנים 1799–1801, ולאחר מכן שירת בבית הנבחרים של טנסי.

## ביוגרפיה
דיקסון נולד באפריל 1825 במחוז צ'סטר בפרובינציית פנסילבניה, אך בהמשך עבר עם הוריו למחוז רואן בפרובינציית קרוליינה הצפונית. הוא עסק בגידול כותנה וטבק.

לפני מלחמת העצמאות היה חבר בוועדת הביטחון של מחוז רואן. דיקסון נלחם במלחמת העצמאות של ארצות הברית במסגרת מיליציית קרוליינה הצפונית והגיע לדרגת קולונל, ולאחר המלחמה קודם לדרגת בריגדיר גנרל.

בשנת 1781 נבחר למזכיר בית המשפט של מחוז לינקולן, וכיהן כחבר הסנאט של קרוליינה הצפונית בין השנים 1788–1795. בתקופה זו מונה לחבר בוועדה שהקימה את אוניברסיטת קרוליינה הצפונית בצ'אפל היל. בשנת 1798 נבחר מטעם המפלגה הפדרליסטית לבית הנבחרים של ארצות הברית לקונגרס השישי כנציג המחוז הראשון של קרוליינה הצפונית.

בשנת 1803 עבר לטנסי והתיישב באזור של מחוז דייווידסון שהפך מאוחר יותר למחוז רתרפורד. הוא היה חבר בבית הנבחרים של טנסי בין השנים 1807–1811, ואף כיהן כיושב ראש הבית בשנתיים האחרונות לכהונתו.

הוא היה נשוי למרגרט מקיואן, בתם של ג'יימס מקיואן ואיזבלה מילר. דיקסון נפטר ב-14 באפריל 1825 במחוז רתרפורד שבטנסי ונקבר במטע שלו מצפון-מזרח למרפריסבורו, בבית הקברות בויד (Boyd Cemetery) בקומפטון, מחוז רתרפורד, טנסי.

## קישורים חיצוניים
* 
* 

קטגוריה:אמריקאים ילידי פנסילבניה
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1745
קטגוריה:אמריקאים שנפטרו ב-1825
מייק ורייבל

**מייק ורייבל** (באנגלית: **Mike Vrabel**; נולד ב-14 באוגוסט 1975) הוא שחקן לשעבר ומאמן פוטבול אמריקאי המאמן את קבוצת ניו אינגלנד פטריוטס. הוא שיחק בתפקיד הליינבקר בליגת ה-NFL במשך 14 עונות וזכה עם ניו אינגלנד פטריוטס בשלוש אליפויות (סופרבול XLIX, סופרבול XXXIX, סופרבול XXXVIII), זכה פעמיים בתואר מאמן השנה, בעונת 2021 עם טנסי טייטאנס ובעונת 2025 עם ניו אינגלנד פטריוטס.

## ביוגרפיה
ורייבל גדל באוהיו. שיחק פוטבול מכללות באוניברסיטת המדינה של אוהיו ונכלל בנבחרת העונה של המכללות (אול אמריקן) בשנתו האחרונה באוניברסיטה ב-1996. בדראפט ה-NFL של 1997 נבחר בסיבוב השלישי על ידי פיטסבורג סטילרס ושיחק בשורותיה במשך ארבע עונות. ב-2001 הצטרף לניו אינגלנד פטריוטס, הוא שיחק בהגנה וזכה עם הקבוצה בשלושה משחקי סופרבול, בעונות 2001, 2023 ו-2024. בנוסף לתפקידו בהגנה שותף גם במצבים מיוחדים בהתקפה, ותפס מספר טאצ'דאונים, בהם טאצ'דאון במשחק סופרבול XXXVIII נגד קרוליינה פנתרס וטאצ'דאון במשחק סופרבול XXXVIII נגד פילדלפיה איגלס. ב-2007 נבחר לפרו בול ולנבחרת העונה (אול-פרו), לאחר שרשם במהלך העונה 12.5 הפלות של קוורטרבק היריבה ו-4 השתלטויות על השמטות כדור. ב-2009 עבר לקנזס סיטי צ'יפס ושיחק בשורותיה במהלך שתי עונות. 

לאחר שפרש כשחקן, ורייבל היה מאמן הליינבקרים וקו ההגנה באוניברסיטת המדינה של אוהיו בין השנים 2011 ל-2013. ב-2014 מונה למאמן ליינבקרים ביוסטון טקסאנס מליגת ה-NFL ולאחר מכן שימש כמתאם הגנה. ב-2018 מונה למאמן ראשי של טנסי טייטאנס, הוא הוביל את הקבוצה לשלוש הופעות רצופות בפלייאוף, שתי אליפויות רצופות של בית AFC דרום, והגעה למשחק אליפות ה-AFC ב-2021 בו הפסידה לסינסינטי בנגלס. בעונת 2021 נבחר למאמן השנה של ה-NFL. לאחר עונות 2022 ו-2023 שהסתיימו במאזן שלילי פוטר מטנסי. הוא שימש כיועץ עבור קליבלנד בראונס במהלך עונת 2024. בעונת 2025 מונה למאמן הראשי של ניו אינגלנד פטריוטס והוביל אותה למאזן 3–14 בעונה הסדירה ולהעפלה לסופרבול LX בו הפסידה לסיאטל סיהוקס 29–13. ורייבל נבחר בעונה זו למאמן השנה ב-NFL בפעם השנייה.

ורייבל נשוי לג'ניפר ואב לשני בנים. בנו טיילר שיחק אף הוא בליגת ה-NFL.

## קישורים חיצוניים

*מייק ורייבל באתר pro-football-reference.com (מאמן)
*מייק ורייבל באתר pro-football-reference.com (שחקן)

## הערות שוליים

קטגוריה:אמריקאים ילידי אוהיו
קטגוריה:אקרון: אישים
קטגוריה:שחקני ניו אינגלנד פטריוטס
קטגוריה:שחקני קנזס סיטי צ'יפס
קטגוריה:שחקני פיטסבורג סטילרס
קטגוריה:מאמני פוטבול
קטגוריה:שחקני פוטבול אמריקאים
קטגוריה:בוגרי אוניברסיטת המדינה של אוהיו
קטגוריה:אוהיו: שחקני פוטבול
קטגוריה:אמריקאים שנולדו ב-1975
רותי בולטון

**רותי בולטון** (באנגלית: **Ruthie Bolton**; נולדה ב-27 במאי 1965) היא כדורסלנית אמריקאית ששיחקה בעמדת גארד בליגת ה-WNBA ובנבחרת ארצות הברית. בולטון זכתה מדליית זהב אולימפיות ובאליפות העולם בכדורסל נשים.  

ב-2011 רותי בולטון נבחרה להיכל התהילה של כדורסל הנשים.

## ביוגרפיה
רותי בולטון נולדה בעיירה לוסידייל שבמיסיסיפי. בתקופת התיכון היא החלה לשחק כדורסל.

בשנים 1985 עד 1989 רות בולטון למדה תואר ראשון באוניברסיטת אובורן ושיחקה בקבוצת הכדורסל של האוניברסיטה. 

לאחר סיום הלימודים וד'רספון שיחקה בשוודיה, הונגריה ואיטליה.

רות בולטון החלה לשחק בליגת WNBA החל מעונת 1997 ב-WNBA כאשר נבחרה על ידי בקבוצת סקרמנטו מונארכס. במהלך שנים בקבוצה היא 5 פעמים הגיעה לשלב הפלייאוף. היא פעמיים שיחקה במשחק האולסטאר של ה-WNBA (1999 ו-2001) ובשנת 1997 נכללה בקבוצת הכוכבים של הליגה.

לקראת עונת 2004 ב-WNBA רות בולטון פרשה מקבוצתה.

החל משנת 2005 בולטון עסקה באימון. היא אימנה מספר קבוצות של אוניברסיטה ובית ספר.

בולטון הייתה חברה בנבחרת ארצות הברית בכדורסל עם הנבחרת היא זכתה באטלנטה 1996 וסידני 2000. בנוסף לכך היא זכתה באליפות העולם בכדורסל נשים 1998. 

## קישורים חיצוניים

קטגוריה:אלופות עולם בספורט
קטגוריה:שחקניות WNBA
קטגוריה:כדורסלניות באולימפיאדת אטלנטה (1996)
קטגוריה:כדורסלניות באולימפיאדת סידני (2000)
קטגוריה:חברי היכל התהילה של כדורסל הנשים
קטגוריה:מאמני כדורסל
קטגוריה:אמריקאיות שנולדו ב-1965
קטגוריה:אמריקאים שנולדו ב-1965
יסודה בדריד

**יַסוּדָה** (או: **זַ'סוּדָה** או: **יְהוּדָה**) **בֵּדַרִיד** (1882-1804; בצרפתית: **Jassuda Bédarride**) היה משפטן ופוליטיקאי יהודי-צרפתי, שכיהן כראש העיר של אקס-אן-פרובאנס בין 1848–1849, והיה לראש העיר היהודי הראשון של העיר.

## ביוגרפיה
נולד באקס-אן-פרובאנס למשפחה יהודית ב-2 באפריל 1804. הוסמך כעורך-דין ב-7 בספטמבר 1825, והיה לעורך הדין היהודי הראשון בעיר.  נבחר, בשנים 1846 ו-1847, לראש לשכת עורכי הדין  של אקס. כיהן כראש העיר אקס-אן פרובאנס בין 12 במרץ 1848 ל-18 במאי 1849, והחליף בתפקיד את . שירת גם כיועץ המשפטי של הקנטון  כיורשו של אוד, בין 1848–1852. מאוחר יותר, שירת כחבר בקונסיסטוריה המחוזית של מרסיי. הוענקו לו דרגות אביר (9 באוגוסט 1870) וקצין (13 ביולי 1880) במסדר לגיון הכבוד.

חיבר מספר ספרים ומאמרים משפטיים חשובים, בייחוד בתחום המשפט המסחרי והדין הימי.

מת באקס-אן-פרובאנס ב-4 בפברואר 1882. אחיו, , כיהן כראש העיר אקס מ-1876 עד 1886; אחיינו,  כיהן בתפקיד מ-1888 עד 1896.

## חיבוריו
מחיבוריו המרכזיים:
* קומנטאר לקוד המסחרי הצרפתי (Droit commercial : Commentaire du Code de commerce) - חיבור רחב היקף בן 17 כרכים, 1867-1856. 
* "מחקרים בחקיקה" (Études de législation) - קובץ מאמרים ומחקרים בנושאים משפטיים שונים (1868).
** "מחקרים בחקיקה - עונש המוות" (Études de législation : de la peine de mort), 1867.

## לקריאה נוספת

* René Pradeilles, *Bédarride et la Révolution de 1848 à Aix*, Mémoire de Diplôme d’Études Supérieures, Faculté des lettres d'Aix, octobre 1951.


## קישורים חיצוניים

* 
* 


## הערות שוליים

קטגוריה:משפטנים יהודים צרפתים
קטגוריה:נפטרים ב-1882
קטגוריה:צרפתים שנולדו ב-1804
קטגוריה:ראשי עיריות בצרפת
קטגוריה:פוליטיקאים יהודים צרפתים
אוטאשי

**אוטאשי** (בהונגרית: **Utassy **) הוא שם משפחה.

קטגוריה:שמות משפחה הונגריים
Moltbook

**MoltBook** היא רשת חברתית אשר נוצרה במיוחד עבור סוכני בינה מלאכותית. האתר בנוי בסגנון רדיט והושק לראשונה בתאריך 28 בינואר 2026. האתר הוקם על ידי מאט שליכט.

באתר יכולים בני אדם לגלוש ולצפות בפוסטים המתפרסמים, אך לא ליצור חשבון ולפרסן בעצמם. כל התוכן באתר מתפרסם על ידי סוכני בינה מלאכותית אשר מתחברים לאתר דרך ממשק ייעודי. אמינותו של האתר מוטלת בספק.

## רקע
בנובמבר 2025 הושק הבוט OpenClaw שמאפשר לכל אחד להתקין אותו על המחשב ולהריץ משימות שונות. מאט שליכט יצר בעזרת סוכן ה-AI שלו Clawd Clawderberg, את הפלטפורמה, מתוך מטרה שמשתמשי OpenClaw יחברו את הבוט שלהם לאתר ויפרסמו פוסטים.

## תגובות
לאחר כשבוע, נטען ש-30,000 סוכנים נרשמו לאתר והחלו לפרסם בו תכנים. הפוסטים שפורסמו דנו במגוון נושאים, החל מדיונים על תפקידי סוכן הבינה המלאכותית, דרך ניסיון להמציא שפה חדשה ועד להקמת דת בשם Crustaparianism (דת הסרטנים).

חלק מחוקרי הבינה המלאכותית טענו כי קיומה של הרשת מהווה התקדמות משמעותית וחשובה, עד כדי מדע בדיוני, בתחום מחקר הבינה המלאכותית, אך במקרים אחרים הוכח שפרסומים ברשת היו מזויפים.

מנגד, המבקרים הטילו ספק באותנטיות של ההתנהגות האוטונומית של הבוטים, וטענו שפרסום הפוסטים והתגובות אינו מתרחש באופן עצמאי, אלא כתוצאה של הנחיה אנושית על ידי פרומפטים. לפי פרסום של MIT Technology Review , רוב הפוסטים ב-Moltbook זויפו, נכתבו על ידי בני אדם או נכתבו לפי דרישת בני אדם.

מומחי סייבר התריעו מפני בעיות אבטחה והזהירו מפני הזרקת פרומפט, וחברת אבטחת המידע 1Password פרסמה בלוג בנושא, המתאר את בעיות האבטחה בהרצת OpenClaw וחיבורו לרשת Moltbook.

## קישורים חיצוניים
* 

* 

## הערות שוליים

קטגוריה:מדיה חברתית
קטגוריה:תוכנות בינה מלאכותית
תומאס וינס

**תומאס וינס** (באנגלית: **Thomas Wynns**; 1764 – 3 ביוני 1825) היה פוליטיקאי אמריקאי, אשר כיהן כחבר בית הנבחרים של ארצות הברית מטעם קרוליינה הצפונית.

## ביוגרפיה
וינס נולד סמוך לברפילדס, במחוז הרטפורד שבפרובינציית קרוליינה הצפונית, בשנת 1764, והתחנך באנגליה. בשנת 1780 נתפס בים על סיפונה של ספינה בשם 'Fair American', ונלקח יחד עם מתיישבים אחרים ללונדון. הוא חזר לקרוליינה הצפונית והתיישב כבעל מטעים במחוז הרטפורד. בנוסף היה בין הנאמנים הראשונים של אוניברסיטת קרוליינה הצפונית בצ'אפל היל.

בשנת 1787 כיהן כחבר בית הנבחרים של קרוליינה הצפונית, ובשנים 1788 ו-1789 היה ציר לוועידות המדינתיות של קרוליינה הצפונית לאשרור חוקת ארצות הברית. מאוחר יותר כיהן כחבר הסנאט של קרוליינה הצפונית בשנים 1790–1802 ו-1807–1817.

וינס נבחר מטעם המפלגה הדמוקרטית-רפובליקנית לקונגרס השביעי כדי למלא את המושב שהתפנה בעקבות מותו של צ'ארלס ג'ונסון ונבחר מחדש לקונגרסים השמיני והתשיעי וכיהן בבית הנבחרים של ארצות הברית מ-7 בדצמבר 1802 עד 3 במרץ 1807.

לאחר מכן שב לעסוק בחקלאות במחוז הרטפורד, והיה חבר המועצה המבצעת של קרוליינה הצפונית בשנים 1818–1824 ובריגדיר גנרל במיליציה.

וינס נפטר סמוך לווינטון, במחוז הרטפורד שבקרוליינה הצפונית, ב-3 ביוני 1825, ונקבר בבית הקברות Maneys, סמוך ל-Maneys Ferry בקרוליינה הצפונית.

וינס היה בעל עבדים. 

## קישורים חיצוניים
* 
* 

## הערות שוליים

קטגוריה:אמריקאים ילידי קרוליינה הצפונית
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1764
קטגוריה:אמריקאים שנפטרו ב-1825
קורט כריסטוף פון שוורין

**קורט כריסטוף, [[גראף|רוזן]]** **פון שוורין** (**Kurt Christoph Graf von Schwerin**; 26 באוקטובר 1684 – 6 במאי 1757) היה גנרל-פלדמרשל פרוסי, ואחד הגנרלים הראשיים תחת פרידריך השני, מלך פרוסיה.

## ביוגרפיה
ימין|ממוזער|תחריט מהמאה ה-19 של פון שוורין
שמאל|ממוזער|פסלו של פלדמרשל קורט פון שוורין בציטנפלאץ בברלין
הוא נולד בלוביץ, פומרניה השוודית, ובגיל צעיר התגייס לצבא ההולנדי, במסגרתו לחם בקרב שלנברג ובקרב בלנהיים.

ב-1707 הוא מונה ללוטננט קולונל בצבא דוכסות מקלנבורג-שוורין, ונכח בקרב ראמיאי ובקרב מלפלאקה, וכן שירת עם המפקד השוודי מגנוס שטנבוק בקרב גדבוש. ב-1713 שהה עם קרל השנים עשר, מלך שוודיה, בגלותו בבנדר, וב-1718 הועלה לדרגת מייג'ור גנרל.

ב-1719 הוא לחם בצבא ההנוברי שפלש למקלנבורג (ובמהלך מערכה זו ניהל פעולה מבריקה בוואלסמיהלן ב-6 במרץ 1719), ובשנה שלאחר מכן נכנס לשירותו של מלך פרוסיה. בתחילה הועסק במשימות דיפלומטיות, אך בינואר 1722–1723 קיבל פיקוד על רגימנט חי"ר. ב-1730, כמייג'ור גנרל, היה חבר בבית הדין הצבאי ששפט את נסיך הכתר פרידריך על עריקה, וב-1733, בראש צבא פרוסי, ניהל במיומנות רבה את המשימה העדינה והמורכבת של יישוב סוגיית מקלנבורג.

בשנה שלאחר מכן הוא מונה ללוטננט גנרל וב-1739 לגנרל חיל רגלים. במהלך חייו של המלך פרידריך וילהלם הראשון, מלך בפרוסיה, שוורין הועסק גם בעבודה מנהלתית רבה. פרידריך השני, עם עלייתו לשלטון, קידם את שוורין לדרגת גנרל-פלדמרשל והעניק לו את התואר גראף. בתחילת המלחמה השלזית הראשונה, הוא הצדיק את בחירתו של ריבונו באמצעות מנהיגותו המבריקה בקרב על מולביץ (10 באפריל 1741); לאחר ששכנע את המלך לעזוב את שדה הקרב בהסבירו כי הוא עלול להישבות שכן תבוסה נראתה סבירה, הפך שוורין קרב מוטל בספק לניצחון שהכריע לעת עתה את גורלה של שלזיה.

לאחר סיום המלחמה שימש כמושל המבצרים החשובים של בריג ונייסה. במלחמה השלזית השנייה (1744–1745), פיקד שוורין על הצבא שצעד מגלאץ, פגש את צבא המלך תחת חומות פראג, ומילא תפקיד מכובד במצור ובכיבוש של אותו מקום (10 בספטמבר 1744).

זמן מה לאחר מכן, כאשר המלך נאלץ לסגת מבוהמיה, שוורין שוב הצטיין, אך משום שנעלב מיחס מזלזל (אמיתי או מדומה), פרש לאחוזתו, לה ולתושביה הקדיש את מרצו במהלך שנות השלום.

הוא הופיע מחדש בשדה הקרב עם פרוץ המלחמה השלזית השלישית (1756), ובמהלך המערכה הראשונה ניהל את המלחמה בצד השלזי של בוהמיה; וב-1757, באותו נתיב כמו ב-1744, חבר שוב לפרידריך בפראג. ב-6 במאי התרחש קרב פראג; בעודו מוביל רגימנט מהאגף השמאלי להתקפה עם דגלו בידו, הוא צעק "כל הפרוסים האמיצים אחריי!", ואז נפגע ונהרג מפגז תותח. תומאס קרלייל מצטט את קריאתו "Heran, meine Kinder" ("הנה, ילדיי!").

## הנצחה
פרידריך הקים פסל בווילהלמפלאץ (כיום חלק מווילהלמשטראסה) לחייל החשוב ביותר שלו, ואנדרטה בשדה הקרב בפראג מציינת את המקום שבו נפל. מאז 1889 נשא רגימנט החי"ר ה-14 (הפומרני ה-3) של הצבא הגרמני את שמו.

## קישורים חיצוניים

## ביאורים

## הערות שוליים

### ביבליוגרפיה

* 

קטגוריה:גנרל-פלדמרשלים בצבא הפרוסי
קטגוריה:ילידי 1684
קטגוריה:נפטרים ב-1757
קטגוריה:מלחמת שבע השנים: אישים